ສຫລ ປະກາດໃຫ້ ອັຟການິສຖານ ເປັນພັນທະມິດ ທີ່ສຳຄັນ ນອກກຸ່ມເນໂຕ້
ວໍຊິງຕັນ ໄດ້ປະກາດໃຫ້ອັຟການິສຖານ ເປັນປະເທດພັນທະມິດທີ່ສຳຄັນ ນອກກຸ່ມເນໂຕ ຂອງສະຫະລັດ
ວໍຊິງຕັນໄດ້ປະກາດໃຫ້ອັຟການິສຖານເປັນປະເທດພັນທະມິດສຳຄັນທີ່ບໍ່ແມ່ນອົງການເນໂຕ້ ຂອງສະຫະລັດ ຊຶ່ງຈະອຳນວຍໃຫ້ອັຟການິສຖານທີ່ໄດ້ຮັບຄວາມເສຍຫາຍຈາກເສິກສົງຄາມ ນັ້ນ ເຂົ້າຢູ່ໃນໂຄງຮ່າງການຮ່ວມມືໄລຍະຍາວດ້ານຄວາມໝັ້ນຄົງ ແລະດ້ານປ້ອງກັນປະເທດ ກັບສະຫະລັດ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ໄດ້ປະກາດກ່ຽວກັບ ສະຖານະພາບໃໝ່ ທີ່ນະຄອນຫຼວງກາບູລໃນວັນເສົາມື້ນີ້ ບ່ອນທີ່ທ່ານນາງໄດ້ເຈລະຈາຫາ ລືກັບປະທານາທິບໍດີ Hamid Karzai ທ່ານນາງໄດ້ກ່າວ ລຸນຫຼັງການພົບປະກັບປະທານາທິບໍດີ Karzai ວ່າ ອັຟການິສຖານຈະ ບໍ່ສາມາດເປັນບ່ອນຫຼົບລີ້ ທີ່ປອດໄພໄດ້ອີກ ສຳຫຼັບກຸ່ມກໍ່ການຮ້າຍອາລກາຍດາ ແລະກຸ່ມ ກໍ່ການຮ້າຍຂ້າມຊາດອື່ນໆ ທີ່ເປັນໄພຂົ່ມຂູ່ຕໍ່ສະຫະລັດ ຕໍ່ພູມີພາກ ແລະຕໍ່ໂລກມະນຸດ ທ່ານນາງ Clinton ເວົ້າວ່າ ສະຖານະພາບໃໝ່ນີ້ ແມ່ນສັນຍາລັກທີ່ມີອິດທິພົນ ກ່ຽວກັບ ຄວາມໝາຍໝັ້ນຂອງວໍຊິງຕັນ ຕໍ່ອະນາຄົດຂອງອັຟການິສຖານ ໂດຍກ່າວຕື່ມວ່າ ສະຫະ ລັດຈະບໍ່ປະຖິ້ມອັຟການິສຖານ ຮວມຢູ່ໃນບັນດາປະເທດທີ່ສະຫະລັດໄດ້ປະກາດໃຫ້ເປັນ ພັນທະມິດສຳຄັນນອກກຸ່ມເນໂຕ້ ກໍມີອີຈິບ ອິສຣາແອລ ຍີ່ປຸ່ນ ແລະປາກິສຖານ ຈາກນະຄອນຫຼວງກາບູລ ທ່ານນາງ Clinton ຈະເດີນທາງໄປຍັງປະເທດຍີ່ປຸ່ນ ເພື່ອເຂົ້າ ຮ່ວມກອງປະຊຸມໃຫ້ຄວາມຊ່ອຍເຫຼືອແກ່ພົນລະເຮືອນອັຟການິສ ຖານ ເປັນທີ່ຄາດກັນ ວ່າ ບັນດາປະເທດແລະອົງການໃຫ້ຄວາມຊ່ອຍເຫຼືອຕ່າງໆ ຈະໃຫ້ຄຳໝັ້ນສັນຍາ 4 ພັນ ລ້ານໂດລາຕໍ່ປີ ໃນການໃຫ້ຄວາມສະໜັບສະໜຸນໄລຍະຍາວ ຕໍ່ພົນລະເຮືອນໃນອັຟກາ ນິສຖານ ທ່ານນາງໄດ້ຢຸດແວ່ ແບບບໍ່ມີການປະກາດໃຫ້ຊາບລ່ວງໜ້າ ທີ່ນະຄອນຫຼວງກາບູລໃນ ວັນເສົາມື້ນີ້ ລຸນຫຼັງໄດ້ເດີນທາງອອກຈາກກຸງປາຣີບ່ອນທີ່ທ່ານນາງໄດ້ເຂົ້າຮ່ວມກອງປະ ຊຸມຂອງປະເທດຕ່າງໆກ່ຽວກັບເລື່ອງຊີເຣຍ